Diari Oficial de la Generalitat Valenciana


Sumari del DOGV 5689, del 28-01-2008 (2008/620)

ORDE de 17 de desembre de 2007, de la Conselleria de Presidència, per la qual s'aprova el canvi del sistema d'exercici de les funcions reservades de l'Ajuntament de Beniflà.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/620


Data del document
:   17-12-2007

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * Beniflá
    * administració local
    * professió administrativa
    * qualificació del personal
    * competència administrativa

ORDE de 17 de desembre de 2007, de la Conselleria de Presidència, per la qual s'aprova el canvi del sistema d'exercici de les funcions reservades de l'Ajuntament de Beniflà. [2008/620]  
El Ple de l'Ajuntament de Beniflà, per unanimitat, en sessió celebrada el dia 24 de maig de 2007, acordà sol·licitar el canvi del sistema d'exercici de les funcions reservades que es va establir per Orde de la Conselleria de Justícia i Administracions Públiques de 18 d'abril de 2000, publicada en el Diari Oficial de la Comunitat Valenciana número 3.753, de data 19 de maig de 2000, que aprovava l'exempció de l'obligació de mantindre el lloc de secretaria del dit ajuntament.  
Així, en el dit acord plenari es decidix canviar des del sistema originàriament triat, consistent en l'assistència tècnica de la Diputació de València, al sistema de l'acumulació de funcions.  
L'expedient ha sigut tramitat d'acord amb les prescripcions legals.  
De conformitat amb el que establixen els articles 4, 16 i 18 del Decret 159/1997, de 29 d'abril del Govern valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter estatal, i fent ús de la competència atribuïda per l'article 2.2 a) i c) del mateix text legal.  
ORDENE  
1. Modificar el sistema d'exercici de les funcions reservades de l'Ajuntament de Beniflà, establit per l'Orde de 18 d'abril de 2000, de la conselleria de Justícia i Administracions Públiques, publicada en el Diari Oficial de la Comunitat Valenciana, de 19 de maig de 2000. Les funcions reservades seran exercides pel sistema d'acumulació de funcions.  
Contra esta orde, que posa fi a la via administrativa, es podrà interposar recurs administratiu davant del Jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre del Règim Jurídic de les Administracions Públiques i del Procediment Administratiu Comú, i en els articles 8 i 42 de la Llei 29/1998, de 13 de juliol, Reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 17 de desembre de 2007  
El vicepresident primer i conseller de Presidència,  
VICENTE RAMBLA I MOMPLET